Si Ou Se Yon Travayè Endepandan

(lòt bò a)

Si Ou Se Yon Travayè Endepandan 2008

Pifò moun ki ap peye Sekirite Sosyal ap travay pou 

yon patwon. Patwon yo diminye taks Sekirite 

Sosyal la nan chèk travay yo, peye menm kantite taks 

avèk travayè a, voye total taks yo nan Internal Revenue 

Service, IRS, (Sèvis Enpo sou Revni Ameriken), epi 

voye rapò sou salè travayè yo nan Sekirite Sosyal. Men 

travayè endepandan yo dwe rapòte kantite lajan yo ap 

touche epi yo dwe peye taks yo dirèkteman bay IRS.

Ou se yon travayè endepandan si ou ap fè komès, 

ou ap fè biznis oswa si ou gen yon pwofesyon epi 

ou ap travay ladan li, poukont ou oswa avèk youn o 

plizyè asosye. Ou rapòte lajan ou touche bay Sekirite 

Sosyal lè ou fè deklarasyon federal sou revni ou. Si 

lajan ou touche apre dediksyon taks se $400 oswa 

plis nan yon ane, ou dwe rapòte lajan ou touche a sou 

Pwogram SE ou (SE Schedule) anplis lòt fòm taks ou 

dwe ranpli.

Peman taks Sekirite Sosyal ak Medicare

Pousantaj taks Sekirite Sosyal pou ane 2008 la se 

15.3 pousan pou moun ki ap travay pou pwòp tèt yo, 

epi ki fè $102,000 pou ane a, oswa mwens. Si kantite 

lajan ou touche apre taks la plis pase $102,000, ou ap 

sèlman kontinye peye pòsyon ki pou Medicare la nan 

taks Sekirite Sosyal la. Pòsyon Medicare la se 

2.9 pousan, ki aplike sou rès salè ou.è

Gen de (2) kalite dediksyon nan taks sou revni ou 

ki diminye kantite taks pou ou peye.

Premyèman, kantite lajan nèt ke ou touche nan 

travay endepandan ou redwi kantite taks Sekirite 

Sosyal ou pa la mwatye. Sa sanble avèk fason 

anplwayè yo trete travayè yo daprè lalwa sou enpo, 

paske patisipasyon patwon an nan taks Sekirite Sosyal 

la pa konsidere tankou salè pou travayè a.

Dezyèmman,ou kapab fè dediksyon mwatye 

taks Sekirite Sosyal ou sou Fòm 1040 IRS la. Men 

dediksyon sa a dwe fèt sou resèt brit ou (revni anvan 

taks) pou detèmine resèt brit ajiste ou. Li pa kapab 

yon dediksyon detaye, epitou li pa dwe nan lis ki sou 

Pwogram C ou (Schedule C).

Si ou ap touche salè travay avèk salè kòm yon 

travayè endepandan tou, se taks sou salè ou ki ap peye 

anvan. Règ sa a enpòtan sèlman si kantite total lajan 

ou ap touche a depase $102,000. Pa egzanp, si ou te 

touche $30,000 kòm salè avèk $40,000 kòm revni 

travay endepandan ou pou ane 2008 la, ou ap peye 

taks Sekirite Sosyal ki apwopriye ni sou salè ou ni sou 

revni travay endepandan ou. Sepandan, nan lane 2008 

la, si salè ou touche se $74,500 epi ou reyalize $28,300 

kòm revni nan biznis ou apre taks, ou p ap peye de 

(2) taks Sekirite Sosyal sou revni ki depase $102,000. 

Patwon ou ap retire 7.65 pousan nan taks Sekirite 

Sosyal ak Medicare sou revni $74,500 a. Ou dwe peye 

15.3 pousan taks Sekirite Sosyal ak Medicare sou 

premye $27,500 nan revni travay endepandan ou epi 

2.9 pousan taks Medicare sou $800 ki rete nan lajan 

ou touche yo.

Kredi sou Travay

Fòk ou te travay epi peye taks Sekirite Sosyal 

pandan yon sèten peryòd tan pou ou ka jwenn benefis 

Sekirite Sosyal. Kantite tan ou bezwen travay la 

depann de dat ou te fèt, mentou pa gen okenn moun ki 

bezwen plis pase 10 lane travay (40 kredi).

Pou 2008 la, si lajan ou touche apre taks se $4,200 

oswa plis, ou reyalize maksimòm anyèl pou kat (4) 

kredi–yon kredi pou chak $1,050 revni pandan ane a. 

Si lajan ou touche apre taks la mwens pase $4,200, ou 

toujou kapab reyalize kredi lè ou itilize metòd ochwa 

ki dekri pi lwen nan fèy enfòmasyon sa a.

Tout lajan ou touche ki kouvri nan Sekirite Sosyal 

sèvi pou kalkile kantite benefis Sekirite Sosyal ou. 

Kidonk, li enpòtan pou ou rapòte tout lajan ou touche 

jiska kantite maksimòm la, selon egzijans lalwa.

Kalkil Revni Nèt ou (apre 

dediksyon taks yo)

Pou Sekirite Sosyal, revni nèt ou se resèt brit (revni 

anvan taks) ou reyalize nan komès ou oswa nan biznis 

ou, mwens dediksyon ak depresyasyon biznis la.

Gen kèk revni ki pa konte pou Sekirite Sosyal epi 

revni sa yo pa dwe antre nan kalkil revni nèt ou.

• Dividann ou reyalize sou pòsyon ou sou 

• 

envestisman ou oswa enterè ou reyalize sou bon 

kès ou posede, sòf si ou resevwa yo kòm negosyan 

aksyon ak tit;

Enterè ou reyalize nan prete lajan, sòf si biznis ou 

se prete moun lajan;
• Lajan lwaye ou touche nan byen imobilye, sòf 

• 

si ou se yon koutye byen imobilye oswa ou ofri 

sèvis regilyèman pou moun ki nan biznis byen 

imobilye; oswa

Revni ou resevwa nan yon asosyasyon limite.

Metòd Ochwa

Si revni nèt ou ap touche pi piti pase $400, revni 

ou toujou kapab konte pou Sekirite Sosyal, selon yon 

metòd rapò ochwa. Ou ka itilize metòd ochwa a si 

revni brit ou se $600 oswa plis, oubyen lè pwofi ou pi 

piti pase $1,600.

Ou kapab itilize metòd ochwa a sèlman senk 

(5) fwa nan lavi ou. Revni nèt ou ap touche a dwe 

$400 oswa plis pandan omwen de (2) lane nan dènye 

twa (3) lane ki fèk pase yo, epitou revni nèt ou dwe 

mwens pase de tyè (2/3) revni brit ou.

Men ki jan metòd la fonksyone: 

• Si resèt brit ou reyalize nan travay endepandan ou 

• 

se $600 rive $2,400, ou kapab rapòte de tyè (2/3) 

resèt brit ou oswa revni nèt ou ap touche a; oswa

Si resèt brit ou se $2,400 (oswa plis) epi revni nèt 

ou ap touche se $1,600 (oswa mwens), ou kapab 

rapòte oubyen $1,600 oubyen revni nèt ou 

ap touche a.

Nòt espesyal pou kiltivatè yo: Si ou se yon 

kiltivatè, ou kapab itilize metòd rapò ochwa a chak 

ane. Li pa nesesè pou ou te gen yon revni nèt ki te 

omwen $400 nan ane anvan an. Nou ankouraje ou 

rele nou pou ou mande piblikasyon an, A Guide 

For Farmers, Growers And Crew Leaders—Gid 

Sekirite Sosyal Pou Kiltivate, Agrikilte, Epi Chef 

Ekip (Publication No. 05-10025). Piblikasyon sa-a 

disponib sèlman nan lang Angle.

Fason pou Rapòte Revni ou

Ou dwe ranpli fòm taks federal ki pi ba yo jouk 

15 avril apre nenpòt ane ou touche revni nèt $400 

oswa plis:

• Fòm 1040 (

• 

• 

U.S Individual Income Tax Return—

Deklarasyon Enpo Endividyèl Etazini);

Fòm Schedule C (Profit or Loss from Business—

Pwofi oswa Pèt nan Biznis) oswa Fòm Schedule 

F (Profit or Loss from Farming—Pwofi oswa Pèt 

nan Agrikilti) jan sa nesesè; epi

Fòm Schedule SE (Self-Employement Tax—Taks 

Travay Endepandan)

Ou kapab jwenn fòm sa yo nan Sèvis Enpo 

sou Revni Ameriken (Internal Revenue Service, 

IRS), ak nan pifò bank ak biwo lapòs yo. Voye 

deklarasyon enpo ou avèk lis taks ou ansanm ak 

lajan taks sou travay endepandan ou nan Sèvis Enpo 

sou Revni Ameriken pa lapòs.

Menm si ou pa dwe okenn taks sou revni ou, ou 

dwe ranpli Fòm 1040 ak Schedule SE pou peye taks 

Sekirite Sosyal sou travay endepandan ou. Ou dwe 

fè sa menm si ou deja ap resevwa benefis Sekirite 

Sosyal ou.

Aranjman pou Biznis Familial

Manm fanmi kapab opere yon biznis ansanm. Pa 

egzanp, yon mari ak yon madanm kapab asosye oswa 

yo kapab alatèt yon antrepriz. Si ou ap opere yon 

biznis ansanm kòm asosye, nou chak ta dwe rapòte 

pati pwofi nou reyalize kòm revni nèt sou rannman 

travay endepandan nou apa (Schedule SE), menm si 

nou ranpli yon fòm deklarasyon revni ansanm. Se 

asosye yo ki dwe deside ki kantite revni nèt yo chak ta 

dwe rapòte (pa egzanp 50 pousan ak 50 pousan).

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun ki pa 

tande oswa ki tande di, rele nan nimewo TTY nou 

a, 1-800-325-0778). Nou trete tout apèl yo avèk 

konfidansyalite. Nou ka reponn kesyon espesifik yo, 

nan lè 7 dimaten jiska 7 diswa, lendi pou vandredi. 

Nou kapab jwenn yon entèprèt pou w gratis ki pral 

pran telefòn la oswa ki kapab vini nan biwo lokal 

nou.Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa a genyen 

yon dezyèm reprezantan Sekirite Sosyal pou kontwole 

kèk apèl telefonik.

Social Security Administration

SSA Publication No. 05-10022-HC

If You Are Self-Employed (Haitian-Creole)

January 2008